Document ID: 32000R0826

Komission asetus (EY) N:o 826/2000,
annettu 25 päivänä huhtikuuta 2000,
Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun neuvoston asetuksen (EY) N:o 1294/1999 liitteen I muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Jugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta 15 päivänä kesäkuuta 1999 annetun neuvoston asetuksen (EY) N:o 1294/1999(1), sellaisena kuin se on viimeksi muutettuna asetuksella (EY) N:o 607/2000(2), ja erityisesti sen 8 artiklan 1 kohdan a alakohdan,
sekä katsoo seuraavaa:
(1) Neuvosto laati luettelon hankilöistä, jotka toimivat tai joiden väitetään toimivan Jugoslavian liittotasavallan hallituksen tai Serbian tasavallan hallituksen puolesta tai nimissä, kun se antoi asetuksen (EY) N:o 1294/1999, ja liitti luettelon kyseiseen asetukseen liitteeksi I. Luetteloa muutettiin myöhemmin komission asetuksella (EY) N:o 2756/1999(3).
(2) Muutoksen jälkeen luettelo on sama kuin luettelo henkilöistä, joihin on neuvoston päätöksen 1999/612/YUTP(4) jälkeen sovellettu yhteisessä kannassa 1999/318/YUTP(5) tarkoitettua maahantulokieltoa.
(3) Neuvosto on kuitenkin muuttanut kyseistä luetteloa neuvoston päätöksillä 1999/812/YUTP(6) ja 2000/177/YUTP(7).
(4) On aiheellista jäädyttää kyseisessä luettelossa mainittujen henkilöiden varat ja varmistaa, etteivät he voi saada varoja yhteisön lähteistä, ottaen huomioon, että luettelo henkilöistä, joihin maahantulokieltoa sovelletaan, rajoittuu julkisissa viroissa toimiviin ja hallitusta lähellä oleviin henkilöihin, joiden toimet tukevat presidentti Milosevicia. Tällaisten henkilöiden katsotaan toimivan Jugoslavian liittotasavallan tai Serbian tasavallan puolesta tai nimissä.
(5) Tämän perusteella on myös aiheellista lakkauttaa niiden henkilöiden varojen jäädytys, joihin maahantulokieltoa ei enää sovelleta, jollei ole syytä olettaa, että kyseiset henkilöt toimivat silti edelleen Jugoslavian liittotasavallan tai Serbian tasavallan puolesta tai nimissä. Ei ole kuitenkaan syytä olettaa, että kukaan asianomaisista henkilöistä toimisi näin.
(6) On aiheellista julkaista käytettävissä olevat tiedot asianomaisista henkilöistä, jotta helpotetaan heidän tunnistamistaan. Tämän vuoksi on muutettava joitakin luettelossa mainittuja tietoja.
(7) Hyvin huomattavien lisäysten ja muutosten vuoksi pidetään aiheellisena julkaista kokonaisuudessaan muutettu luettelo henkilöistä, jotka toimivat tai joiden väitetään toimivan Jugoslavian liittotasavallan hallituksen tai Serbian tasavallan hallituksen puolesta tai nimissä.
(8) Tässä asetuksessa säädetyt toimenpiteet ovat asetuksen (EY) N:o 1294/1999 9 artiklassa tarkoitetun komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan tämän asetuksen liitteen tekstillä asetuksen (EY) N:o 1294/1999 liite I.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä huhtikuuta 2000.

Labels: 18
2
5